રાયની જાહેરાત અનુસાર બીસીસીઆઇની એજીએમની સાથે ચૂંટણી નવેમ્બરના અંતિમ સપ્તાહમાં કરાશે. રાયે કહ્યું હતું કે અમે બીસીસીઆઇની કાર્યવાહી અને નિર્ણય લેવાની પ્રક્રિયામાં સંપૂર્ણ પારદર્શકતા નિર્ધારિત કરવાનો પ્રયાસ કર્યો છે. પત્રકારો સાથેની લગભગ ૪૦ મિનીટ સુધીની વાતચીતમાં સીઅોએએ કુંબલેના રાષ્ટ્રીય ટીમના કોચ પદને છોડાવા બાબતે થયેલા વિવાદ સહિતના પોતાના તમામ નિર્ણયોનો બચાવ કર્યો હતો. તેમણે કહ્યું હતું કે કુંબલેને એક વર્ષ માટે કોચ બનાવાયો હતો અને તે પછી અમે નવી પ્રક્રિયા શરૂ કરી હતી.